Նկարիչների կանադական խումբ

Նկարիչների կանադական խումբ (անգլ.՝ Canadian Group of Painters (CGP)), Կանադայի ամբողջ տարածքից 28 նկարիչներից կազմված կոլեկտիվ, որը որպես խումբ ձևավորվել է 1933 թվականին։


== Ձևավորում ==
Նկարիչների կանադական խումբը հաջորդել է «Յոթնյակի խմբին», որոնց Կանադայի ամայի վայրերի նկարներն ուժեղ ազդեցություն են թողել Կանադայի արվեստի վրա։ 1930-ականների սկզբին «Յոթնյակի խումբը» հակասություններ առաջացրեց, քանի որ շատերը կարծում էին, որ Կանադայի ազգային պատկերասրահը նախընտրելիություն է ցուցաբերում նրանց գործերի նկատմամբ, և նրանք միակ կանադացի նկարիչներն էին, որոնք համաշխարհային ճանաչում ունեին։ Պատկերասրահի պոտենցիալ կողմնապահությունն ու ժամանակակից արվեստագետների արտաքսումը հանգեցրեց 1933 թվականի փետրվարին Նկարիչների կանադական խմբի ձևավորմանը։
Խումբը բաղկացած էր 28 տարբեր անգլախոս նկարիչներից Կանադայի ամբողջ տարածքից, և նրանց առաջին նախագահը դարձավ Լորեն Հարիսը։ Նոր ձևավորված խմբում ընդգրկվեցին նաև Յոթնյակի խմբի նկարիչներից, այդ թվում՝ Ալֆրեդ Կասսոնը, Արթուր Լիսմերը, Ալեքսանդր Յանգ Ջեքսոնը, Ֆրեդերիկ Ուորլին, Ֆրանկլին Քարմայքլը։
Թեև խումբը երբեք չստեղծեց մանիֆեստ, նրանք ապրում և աշխատում էին երկու նպատակի համար` նպաստել կանադացի արվեստագետների միջև սերտ համագործակցությանը, խթանել և զարգացնել կանադական գեղարվեստական արտահայտչականությունը։


== Պատմություն ==
Խմբի «ազգայնական արվեստի» առաջին ցուցահանդեսը տեղի է ունեցել Նյու Ջերսի նահանգի Ատլանտիկ Սիթի քաղաքում 1933 թվականի նոյեմբերին։ «Հայնց» արվեստի սրահում նրանք ցուցադրեցին 57 աշխատանք, որը նրանց աշխատանքները ցուցադրելու համար միջազգային վայր էր։ Այնուամենայնիվ, առավել ճանաչման և մամուլի ուշադրության արժանացան «Յոթնյակի խմբի» աշխատանքները։ Կանադայում ՆԿԽ առաջին ցուցահանդեսը տեղի է ունեցել 1933 թվականի նոյեմբերին։ Ցուցահանդեսը ավելի քիչ սահմանափակ էր ոճով և ներկայացնում էր ստեղծագործությունների լայն շրջանակ, որոնք Կանադայի բնանկարի ոճից դուրս էին։
Նրանց հաջորդ ցուցահանդեսը տեղի է ունեցել 1936 թվականի հունվարին Տորոնտոյի արվեստի պատկերասրահում։ Զգալի ուշացումը պատճառ դարձավ խմբի անդամների միջև առկա տարբեր սկանդալները, այդ թվում, Լորենս Հարիսի և Բես Լարկին Հուսսերի կապը՝ նկարչի և ՆԿԽ-ի քարտուղար Ֆրեդ Հուսսերի կինը։ Հարրիսը հրաժարվեց նախագահությունից և Ալեքսանդր Յանգ Ջեքսոնը 1936 թվականին փոխնախագահներ Արթուր Լիսմերի և Պրուդանս Հյուարդի հետ ղեկավարեց խումբը։ Նոր ղեկավարության ներքո խումբը մի շարք ցուցահանդեսներ անցկացրեց։
Նկարիչների արևելյան խումբը ստեղծվել է 1938 թվականին Մոնրեալում, Քվեբեկ` Նկարիչների կանադական խմբին դիմակայելու համար։


== Ազդեցություն ==
Որպես ակտիվ նկարիչներ և խումբ, նրանք երկար տարիներ շարունակ շարունակում էին ստեղծել և ազդել կանադական արվեստի վրա։ Նկարիչների կանադական խումբը կազմակերպել է «Բիվեր Հոլլ» խմբի աշխատանքների ցուցահանդեսները։ Ջերի Տոնդինոն ընտրվեց Կանադայի նկարիչների խմբի մեջ։ Վալտեր Յարվուդը, որը Նկարիչների կանադական խմբի անդամ էր, նաև «Նկարիչներ տասնմեկ» (P11) հիմնադիր անդամ էր։


== Անդամներ ==


=== 1933 թվականի հիմնադիր անդամներ ===


== Ընտրյալ խմբային ցուցահանդեսներ ==
1953 թ. Օնտարիոյի պատկերասրահ
1951 թ. Մոնրեալի գեղարվեստի թանգարան
1940 թ. Մոնրեալի արվեստի ասոցիացիա
1939 թ. Նյու Յորքի համաշխարհային ցուցահանդես
1938 թ. Կանադայի ազգային պատկերասրահ
1937 թ. Օնտարիոյի պատկերասրահ
1936 թ. Օնտարիոյի պատկերասրահ
1933 թ. «Հայնց» արվեստի սրահ


== Ծանոթագրություններ ==